Queenster Maame Pokua Sawyerr

Queenstar Maame Pokua Sawyerr (bɛ dɔɣi o la silimin gɔli July dahin yini dali,yuuni  1964 la) o nyɛla  Ghana nim siyaasa nira       ni deputy Central Regional Minista kuro n-ti Ghana. Ŋun nyɛ jintɔra zaŋti Agona East yaɣili bin din gbaai yuuni 2013 hali ni saha ŋɔ.

 O Piligu Mini O Shikuru 
Sawyerr dɔɣim dabisili nyɛ silimin gɔli July dahin yini dali yuuni 1964 la ka yi tiŋ yuli booni  Agona Kwanyako na din be Central tudu yaɣili  Ghana. O nyɛla o higher national diploma shikuru shɛli din yuli booni Accra Polytechnic la ka nyɛ o bachelor's degree in Business Administration ni o master's in Public Administration shikuru shɛli din yuli booni  Atlantic International University dundɔŋ puuni. 

 O Tuma 
Sawyerr nyɛla paɣa so ŋun niŋdi daabiligu. Ŋun nyɛ CEO zaŋti Queenstar Real Estates Company Limited pɔi ka o daa nayi pa lɛbi jintɔra. 

 O Siyaasa Tali 
Sawyerr nyɛla ninvuɣ so ŋun be lem(NDC)paati puuni nira. Saha ŋɔ ŋun nyɛ jintɔra zaŋti  Agona East yaɣili  din be Central tudu Ghana la.

 Yuuni 2020 piibu piibu 
Yuuni 2020 Ghana nim piibu piibu la ni, Sawyerr daa di la  Agona East jintɔri kuɣ maa ni kalinli din yiɣisi  23,247(kɔbigi puuni vaabu 50.6%) ninvuɣ shɛba ban daa niŋ lala piibu piibu maa ni, ka ŋun daa nyɛ Wɔbigi paati(NPP) jintɔra  Kwesi Yankah daa nyɛ kalinli din yiɣisi 22,292( kɔbigi puuni vaabu 48.5%) ninvuɣ shɛba ban daa niŋ piibu piibu maa ni,  ka ŋun daa zaya n-ti LPG paati Samuel Aryeequaye mi daa nyɛ kalinli din yiɣisi  204 (kɔbigi puuni vaabu 0.4%)ninvuɣ shɛba ban daa niŋ lala piibu piibu maa ni, CPP jintɔra Appiah Kubi Sharfiu gba daa nyɛ kalinli din yiɣisi 139 (kɔbigi puuni vaabu 0.3%) ninvuɣ shɛba ban daa niŋ piibu piibu maa ni, n-ti pahi ŋun daa zani o gama la Anthony Adjetey Adjei daa nyɛ kalinli din yiɣisi 97 (kɔbigi puuni vaabu 0.2%) ninvuɣ shɛba ban daa niŋ piibu piibu ŋɔ maa ni.

 Komitii Nima 
Sawyerr nyɛla ninvuɣ so ŋun be Youth, Sports and Culture komitii ; ka lahi be Public Accounts komitii ; n-ti pahi Education komitii.

 O Maŋmaŋ Biɛhigu 
Sawyerr ŋun mali yidana ni bihi anahi. O nyɛla dolo dolo nira ka jamdi Naawuni Anglican.

 Sɔŋsim Nima 
Yuuni pia din gari la, Sawyerr daa pili la Maame Pokua Loan Scheme (MPLS) ni o mali laɣiri sɔŋdi paɣa shɛba ban niŋdi daabiɛlim o yaɣili maa. Di nyɛ la "scheme" shɛli din ka laɣiri yum pani ka o nia nyɛla o bɔrimi ni o sɔŋ yiligi paɣaba dabiɛlim.

Yuuni 2014 la, o daa zaŋ la mathematical sets din gari 1400 n-ti shikuru bihi o yaɣili maa ban daa yɛn sabi  BECE.

Yuuni 2017 la, o daa laɣim la pakuya ni ninkura ban be Gomoa Adzentum din be Gomoa East yaɣili (Central tudu yaɣili) ka alaafee tuma duu nim daa kana n-ti lihi bɛ alaafee zuɣu.

Yuuni  2017 la,  o daa zaŋ la bindira n-ti Muslimi nim ban be Agona East yaɣili, nolɔri gɔli saha la.

Yuuni  2018 la, o daa zaŋ la tanni miɛbu nima ni kuɣusi  n-ti shikuru ti din kalinli yiɣisi dibaa anu polo din be Agona East yaɣili.

 Nangbani Kpeeni 
Silimin gɔli October yuuni  2020 la, Nana Kojo Amuakwa V(ŋun daa nyɛ Naa zaŋti Agona Duakwa) daa yili  Sawyerr ni o di niŋ campaig Agona tiŋgbani ni. O daa yɛlimi ni o yola laɣi shɛli n-ti  Naa, ka Naa maa daa yina n-ti chihi lala yɛltɔɣili ŋɔ.

 Kundivihira 

Pubu:Lahabaya zaa
Pubu:Siyaasa niriba
Pubu:Jintɔra
Pubu:7th Parliament of the 4th Republic of Ghana